open-index/open-wikipedia-markdown huggingface dataset:
Vishanthie Sewpaul

**Vishanthie Sewpaul** er en sørafrikansk forsker. Hun er professor emerita i sosialt arbeid ved Universitetet i iKwaZulu-Natali (UKZN) i Sør-Afrika. Valg av fagfelt er påvirket av hennes egen oppvekst, i enkle kår, under apartheid. Hennes hovedinteresser innen fagområdet er globalisering, sosial rettferdighet, menneskerettigheter, sårbare grupper, samfunnsarbeid og internasjonalt sosialt arbeid. Innen undervisning legger hun blant annet vekt på frigjørende, kritiske og radikale teorier; kvalitativ forskning; sosial rettferdighet; verdier og etikk.

Sewpaul har bachelorgrad (B.A.) og mastergrad (M.Med.Sc) i sosialt arbeid fra University of Durban-Westville.

I 1995 fullførte hun sin ph.d.grad i sosialt arbeid ved Universitetet i Natal (senere Universitetet i iKwaZulu-Natali). Tittelen på avhandlingen var *Confronting the pain of infertility: Feminist, religious and ethical aspects of infertility and the new reproductive technologies*.

Under og etter arbeidet med doktorgraden var hun foreleser (lecturer) ved UKZN. I perioden 1999–2002 var hun ansatt der som associate professor, og fra 2002 som professor. Etter at hun ble emerita i 2016 var hun en tid (januar 2016–mai 2017) professor ved Universitetet i Zayed, Dubai.

Hun har vært gjesteforeleser og samarbeidet med forskere ved universiteter i flere land, og har vært ledende i det arbeidet «International Association of Schools of Social Work (IASSW)» har gjort med utvikling av globale standarder for sosialt arbeid, med særlig vekt på etiske problemstillinger. Hun var blant annet leder av the Global Standards Committee.

## Publikasjoner
Sewpaul har en omfattende produksjon av forskningsartikler og -kapitler i bøker, både som eneforfatter og medforfatter. En oversikt over publikasjoner fra 2004 og fremover er vist på hennes profilside ved Universitetet i iKwaZulu-Natalis nettsted.

* Sewpaul i Google Scholar. 
* Sewpaul i ResearchGate

## Hedersbevisninger (utvalg)
Sewpaul er internasjonalt anerkjent både som forsker og underviser. Hun er professor II ved Universitetet i Stavanger (UiS) og er utnevnt til æresdoktor ved Mittuniversitetet i Sverige og University of Miguel de Cervantes i Chile.

I 2014 fikk hun æren av å holde dette årets  «Biennial Eileen Younghusband Memorial Lecture» under World Social Work Congress i Melbourne, Australia.  Hennes foredrag hadde tittelen *Politics with Soul: Social Work and the Legacy of Nelson Mandela*, og reflekterte over betydningen av arven etter Mandela når det gjelder sosialt arbeid, og det potensialet denne profesjonen har når det gjelder å bidra til etisk politikk.

I 2019 ble hun utnevnt til æresdoktor ved NTNU.

Flere hedersbevisninger er nevnt på hennes profilside ved UKZN.

## Referanser


## Eksterne lenker
*  Sewpaul intervjuet som lærer i Erasmus Mundus-programmet MFAMILY
Jochum Adtzlew

**Jochum (Joachim) Adtzlew** (født 1735 eller 1737 i Skien, død 1791 i Gjerpen) var en norsk kjøpmann og skipsreder i Skien.

Han var sønn av kjøpmann Peter Adtzlew og tok som sin far borgerskap i Skien. Han eide Søndre Brekke gård fra 1775 til 1806 og fikk oppført den nåværende hovedbygningen i 1777; Telemark Museum holder nå til der. Han eide også Nordre Brekke 1784–1787 og parter i Søndre Venstøp i 1770-årene. Jochums sønn Petter Adtzlew var gudfar til Knud Ibsens eldre bror Jacob.

## Referanser
Henriette Lund

**Augusta Marie Henriette Lund** (født 14. november 1836 i Trondheim, død 1. august 1892 i Bergen) var en norsk skuespillerinne og suffløse.

Henriette Lund var datter av skuespillerne Johannes Christian Lund og Hansine Lund. Hun ble 7. juni 1863 gift i Molde med skuespiller  Ludvig Reinhard Andersen.

Henriette Lund var elev ved Teaterskolen i fødebyen Trondheim i 1860-1861. I årene 1861-1863 var hun skuespiller ved Det norske Theater i Trondheim. I perioden 1876-1892 var hun suffløse ved Den nationale Scene i Bergen.

## Roller i utvalg
**Magisterens husholderske* i *Hofnarren imod sin Villie* av Mélesville og Joseph Xavier (Trondheim, 1861)
**Ragnhild* i *En Aften paa Gidske* av Andreas Munch (Trondheim, 1861)
**fru Holm* i *Rosa og Rosita* av Clara Andersen (Trondheim, 1863)
**Catharine* i *En Haandværkers Kone* av Dennery & Mallain (Trondheim, 1863)

## Referanser


## Kilder
*
Mariane Paus

**Mariane Nicoline Elisabeth Paus** (1808–1859) var tante og gudmor til Henrik Ibsen, og er kjent som modell for figuren Juliane Tesman – kalt Mariane Rising i tidlige utkast – i skuespillet *[[Hedda Gabler]]*. Hun vokste opp på faren Ole Paus' gård Rising i Gjerpen.

## Biografi
Hun var en del av Henrik Ibsens nærmeste familiekrets i dikterens barndom, og er kjent som modell for figuren Juliane Tesman i skuespillet *[[Hedda Gabler]]*. Figuren var i tidlige utkast til skuespillet kalt Mariane Rising, helt åpenbart etter tanten og gudmoren Mariane fra gården Rising, men i den endelige versjonen gjorde Ibsen navnet litt mindre åpenbart som Juliane Tesman. Oskar Mosfjeld skriver at «karakteren hos den hjertensgode tante i *Hedda Gabler* kan også ligne Mariane Paus' etter de opplysninger vi har fått om henne. Hun bodde sammen med to andre ugifte søstrer og var et snilt og strevsomt menneske. I dramaets endelige form kom også navnet Rising igjen i litt endret skikkelse og i forbindelse med en annen av personene. Fru Elvsteds pikenavn opplyses nemlig å være Rysing». Mariane Paus var tyve år gammel da Henrik Ibsen ble født, 35 år gammel da Ibsen dro til Grimstad og 42 år gammel da Ibsen forlot Skien for siste gang, så han kjente henne nok først og fremst da hun var i 20- og 30-årene. Hun hadde vært død i 31 år da Ibsen gav henne et litterært minnesmerke i *Hedda Gabler*. Ibsen hadde under sitt opphold i Roma et par år tidligere fått et lengre besøk av sin fillenevø Christopher Tostrup Paus, som bragte nytt fra familien i Skien.

Mariane Paus vokste opp på gården Rising i Gjerpen, og var datter av Ole Paus og Johanne Plesner (første gang gift Ibsen). Dermed var hun både søster av Knud Ibsen gjennom deres felles mor, og kusine til Marichen Altenburg. Hennes faddere ved dåpen var Charl. Coucheron, fogden Bendix Plesner, Frederik Plesner, Christen Blom og Cornelius Blom. Hun var ugift og bodde med foreldrene på Rising frem til morens død i 1847, da husholdningen på Rising ble oppløst. Hun flyttet da med sine søstre til Christopher Bloms gård i Skien, der også faren bodde. Altenburggården lå rett ved siden av, og hennes bror, skipsreder i Skien Christopher Blom Paus, bodde også i strøket. Hennes bror Christian Cornelius Paus ble byfogd i Skien i 1847 og overtok da Rising, og ble senere også amtmann i Bratsberg.

Da Henrik Ibsen ble døpt var hun gudmor, nevnt rett etter den første fadderen som var Henriks mor Marichen. Ibsen oppkalte flere personer i sine skuespill etter familiemedlemmer og lot seg inspirere av familietradisjoner. I tillegg til at hun direkte var modell for Juliane Tesman i *[[Hedda Gabler]]* var episoder i flere av Ibsens andre dramaer, bl.a. *[[Vildanden]]* og *[[Peer Gynt]]*, inspirert av hendelser på Rising i hennes barn- og ungdom og familiekretsen på Rising og Altenburggården tidlig på 1800-tallet generelt.

## Referanser
Xenofilos fra Khalkidiki

**Xenofilos fra Khalkidiki** (300-tallet f.Kr.) var en filosof og musikkteoretiker fra den pythagoreiske skolen.

Xenofilos var en av musikkteoretikeren og filosofen Aristoksenos' lærere. Ifølge Aristoksenos var Xenofilos elev av filosofene Filolaos og Evrytos, og blant de siste pytagoreerne før tradisjonen døde ut. Aristoksenos hevder videre at Xenofilos ble over 105 år gammel og beholdt sin fysiske helse og arbeidskapasitet opp i aller høyeste alder. 

Lite er kjent om Xenofilos' skrifter. Om læren hans finnes bare et utsagn som Diogenes Laertios siterer Aristoksenos på: da en far rådførte seg med Xenofilos om hvordan oppdra sin sønn på best mulig måte, skal svaret til Xenofilos ha vært: «ved å sørge for at han blir borger av en veldrevet stat».

I renessansen ble Xenofilos holdt høyt, åpenbart fordi han tross sitt uvanlig lange liv aldri skal ha vært syk (ifølge Plinius).

## Litteratur
* Maria Timpanaro Cardini: *Pitagorici. Testimonianze e frammenti*. Bind. 2, La Nuova Italia, Firenze 1962, s. 422–425 (gresk og latinsk kildetekst med italiensk oversetting)
* Constantinos Macris: *Xénophile de Chalcidique ou de Cyzique.* I Richard Goulet (red.): *Dictionnaire des philosophes antiques.* Bind 7, CNRS Éditions, Paris 2018, ISBN 978-2-271-09024-9, s. 220–226

## Referanser
Ishockey under Vinter-OL 1992 – Kvalifisering

**Kvalifiseringen** til ishockeyturneringen under vinter-OL 1992 i Albertville fant sted mellom 14. og 16. april 1991 og skulle avgjøre hvilket land som fikk den tolvte og siste plassen i turneringen.

## Kvalifiserte land

## Direkte kvalifisering og seeding
De elleve beste lagene ved ishockey-VM 1991 (åtte fra A-VM og de tre beste fra B-VM) var direkte kvalifisert til turneringen. Det 12. rangerte laget skulle spille mot vinneren av C-VM om den siste OL-plassen.

## Playoff
Polen og Danmark skulle spille to playoff-kamper, én hjemme- og én bortekamp. Kampen i Danmark ble spilt i Brøndbyhallen i København (som hadde arrangert i C-VM halvannen uke tidligere) mens kampen i Polen ble spilt i Oświęcim. Hvis det sto likt mellom lagene etter de to kampene skulle en avgjørende straffeslagskonkurranse avgjøre vinneren, en regel innført av IIHF i 1980.

Alle tider er lokale (UTC+2).

### Tropper og statistikk

## Referanser


## Eksterne lenker
*   1992 Олимпийские Игры: Франция (Альбервилль) / 1992 Olympic Games: France (Albertville) på Ice-Hockey-Stat.com
*  Qualifications for the 1992 Olympic Games på Passionhockey.com
Inga Høst

**Inga Høst** Lie (1868–1956) var en norsk forfatter. Sammen med Ingeborg Milberg skrev hun boka *[[Matlære]]*, som kom ut i 1916. Inga Høst var datter av konsul Fredrik Høst og vokste opp i Sandefjord. I 1922 ble hun gift med overlege på St. Jørgens hospital i Bergen, Hans Peter Ellingsen Lie. Hun var varamedlem av hovedstyret i Norsk Kvinnesaksforening fra 1903.

## Referanser
Vitenskapsåret 1549

**Vitenskapsåret 1549** er en oversikt over hendelser, fødte og avdøde personer med tilknytning til vitenskap i 1549.

## Geografi
* Sigmund von Herberstein fikk publisert reiseberetningen «Rerum Moscoviticarum Commentarii» (*Kommentarer om ting i [[Moskva]]*). Basel.

## Språk
* Joachim du Bellay fikk publisert skriftet «La Défense et illustration de la langue française», der han argumenterer for at fransk språk er like høyverdig som gresk eller latin. Paris.

## Fødsler
* 30. november – Henry Savile (død 1622), engelsk matematiker.
* Michiel Coignet (død 1623), flamsk matematiker og geograf.

## Dødsfall
* 23. januar − Johannes Honterus (født 1498), rumensk geograf.
* August – Jacob Ziegler (født om lag 1470), tysk geograf.

## Referanser
Erica Maria Castaño

**Erica Maria Castaño Salazar** (født 30. november 1984) er en meksikansk funksjonshemmet friidrettsutøver, som konkurrerer i klassen F55. Dette er en klasse for sittende utøvere med ingen funksjon i beina, delvis funksjon i overkroppen og full funksjon i armene.

## Bakgrunn
Castaño har en skade i ryggmargen, etter at hun ble skutt på et handlesender i Medellin i Colombia i desember 2008. Hennes bror, Carlos Roossellvelt, er også parafriidrettsutøver, og har samme skade etter en tilsvarende hendelse fem måneder tidligere. Hun begynte med parafriidrett i 2014, og debuterte internasjonalt under Parapanamerikanske leker 2015. Hun er gift med Edward Ortiz, og jobber som advokat.

## Idrettskarriere
Castaño deltok i Parapanamerikanske leker 2015, og fikk der tre medaljer. I kulestøt fikk hun bronse i klassen F53/54/55, og i diskos fikk hun bronse i klassen F54/55. I spydkast fikk hun sølv, kun slått av Angela Madsen fra USA. Året etter deltok hun i Paralympiske sommerleker 2016, og kom der på fjerdeplass i diskos (F55) og åttendeplass i spydkast (F56). 

Hun deltok i Para-VM i friidrett 2017 i London, og fikk der sølv i kulestøt i klassen F55, bak Diana Dadzite fra Latvia, og hun fikk sølv i diskos, der Diana Dadzite også vant denne klassen. Hun satte der områderekorder for Amerika i diskos med 21,30 meter, og i kulestøt med 7,77 meter. 

Hun deltok i Parapanamerikanske leker 2019 i Lima i Peru, og kom der på andreplass diskos i klassen F55, bak Rosa Maria Guerrero fra Mexico. I spydkast kom hun på fjerdeplass, og i kulestøt kom hun på femteplass.

## Referanser


## Eksterne lenker
*  Profil hos IPC
*  Profil hos Parapanamerikanske leker 2019
Azim ud-Din II

**Sultan Azim ud-Din II** (regjerte 1763–1764, 1778–1791) var den 21. sultan av Sulu. Han var sønn av Sultan Bantilan Muizz ud-Din, og nevø til Sultan Muhammad Israil ud-Din.

Det muslimske sultanatet Sulu hadde regjeringssete på Jolo og hersket over hele den omliggende øyverden av mindre og mellomstore øyer og over deler av de store øyene Borneo, Mindanao og Palawan.  

Etter sultan Bantilan Muizz ud-Dins død i 1763 ble han sultan av Sulu; det vedvarte til 1764, da britene fremtvang gjeninnsettelsen av den tidligere sultan Azim ud-Din I. 

I 1778 forgiftet han sin nevø og regjerende Sultan Muhammad Israil ud-Din, og ble etterpå proklamert til sultan for nok en gang.
## Referanser
Mia Sernqvist

**Mia Sernqvist** eller **Marie Lund** (født Collett 24. juli 1855 på Solberg i Borre, død 1940 i Sverige) var en norsk-svensk skuespillerinne og sangerinne som medvirket ved konserter, teateroppsetninger og på film.

## Familie
Mia Sernqvist var datter av tollbetjent Otto Collett (1813-1902, sønn av høyesterettsassessor Peter Collett) av slekten Collett og Vedastine le Normand de Bretteville (1822-1907) av slekten Le Normand de Bretteville. Hun ble 26. oktober 1872 gift i Christiania med den danske skuespilleren Anders *Jacob* Lund (1821-1896). Ekteskapet ble oppløst sent i 1870-årene. Hun ble 28. juni 1880 gift med skuespiller Axel Leonard Sernqvist (1854-1914), senere materialforvalter ved direktør Ranfts teater i Stockholm. Han endte sitt liv ved et revolverskudd inne i Svenska teatern.

## Liv og virke
Marie Lund ga i juli 1873 en dramatisk-musikalsk aftenunderholdning i Listads Lokale i Lillehammer, der hun fremførte en humoreske, en romanse og en arie, samt duetten *To Turtelduer* samen med sin ektemann. Ekteparet ga flere lignende forestillinger.

Hun fikk i desember 1873 sin debut på en større scene ved Christiania Theater, i rollen som *Jeannette* i operaen *Joconde*. Hun forlot snart Christiania Theater, og ble for en kort periode tilnyttet Møllergatens Theater.

I 1874 hadde ga hun sammen med Jacob Lund forestillinger ved Møllergatens Theater, med sangspill og vaudevilleopptredener.

, og fikk engasjementer ved ulike ambulerende svenske teaterselskaper. Sammen sin ektemann Axel Sernqvist var hun sesongen 1886-1887 ansatt ved Vasateatern i Stockholm. Hun virket også en tid som varietéartist. I 1894 gjorde ekteparet Sernqvist, de *Svenska Duettisterna*, flere opptredener i Trondheim, blant annet sammen med *Norrlandskapellet*, og fikk blant annet følgende omtale: «Hr. og Fru. Serngvist udførte i Kostymer flere humoristiske Sange, som slog udmerket an og lønnedes med stærk Applaus og gentagne Fremkaldelser, hvorpaa gaves Extranummer.» De ble sagt å være blant «Sveriges populæreste Sangere».

I 1927 medvirket Mia Sernqvist i den svenske filmen *En perfekt gentleman*, redigert av Vilhelm Bryde og Gösta Ekman.

Som enke drev hun en delikatessehandel.

## Roller i utvalg
**Jeannette* i operaen *Joconde* av Nicolas Isouard (Christiania Theater, 1873)
**Pauline* i farsen *Pariserliv* (Møllergatens Theater, 1874)
**frk. Andersson* i lystspillet *I Værelset No. 1* (Trondheims Arbeiderforening, 1894)

## Filmografi
* 1927 - *[[En perfekt gentleman]]* (svensk)

## Referanser


## Kilder
*

## Eksterne lenker
*
Illanun (folk)

**Iranun** eller **illanun** er en sørøstasiatisk folkegruppe i Filippinene og i Malaysia. De fleste av dem bor på den sørfilippinske øya Mindanao, andre i den malaysiske delstaten Sabah, som er på øya Borneo. Det formodes at de opprinnelig kom fra områdene runst Lanaosjøen på Mindanao. De teller (2019) et sted mellom 1.000.000 og 1.500.000 personer. 

De regnes som en av de minst tretten folkegrupper som utgjør moroene.

## Språk
De fleste illanun er sunnitiske muslimer. De taler et eget språk, illanun, som tilhører den malayo-polynesiske gren av den austronesiske språkfamilie.

## Historie
De bedrev tidligere med sjørøveri og var derfor fryktet i hele det kystnære sørøstasiatiske område. Det malayiske ord for perat, *lanun*, er antagelig avledet fra *illanun*. 

I mange århundrer utgjorde den filippinske del av folket en del av Sultanatet Maguindanao. Dette sultanatet hadde hovedsete i Lamitan på øya Basilan og i Malabang. På begge steder var det illanunfolket som dominerte. De kjempet mot de vestterlandske erobrere under maguindanaosultanatets gule banner. De utgjorde del av moroenes motstand mot den amerikanske okkupasjon av Filippinene fra 1899 til de måtte seg i 1913. Irranunene var fremdagende sjøfolk som var lommekjent i farvannene i Sulusjøen, Morobukten og Celebessjøen, og raidet de spanskokkuperte territorier langs kystene.

## Referanser
Fredrikke Roaldseth

**Fredrikke Roaldseth** (født 11. januar 1995) er en norsk tidligere judoutøver som representerte Trondheim Judokwai.

Hun vant fire NM-gull og to NM-sølv i perioden 2011–2013. Hun hadde sin far Johnny Roaldseth som trener.

## Medaljer i norske mesterskap

## Referanser
Liv Bue

**Liv Bue** (født 22. februar 1971) er en norsk tidligere judoutøver som representerte Asker JK.

Hun vant sju NM-gull i perioden 1987–1996. Hun vant kongepokalen i 1994 og 1996.

## Medaljer i norske mesterskap

## Referanser
Cecilie Lille

**Cecilie Lille** (født 27. august 1978) er en norsk tidligere judoutøver som representerte Alta JK.

Hun vant to NM-gull og ti NM-medaljer i perioden 1995–2003. Hun vant kongepokalen i 2000.

Hun var styremedlem i Norges Judoforbund i 2003-2006, og visepresident i 2006-2007.

## Medaljer i norske mesterskap

## Referanser
Rina Næss

**Rina Eriksen Næss** (født 8. april 1984) er en norsk tidligere judoutøver fra Kongsberg som representerte Bergkameratene.

Hun vant 13 NM-medaljer i perioden 2001–2013.

## Medaljer i norske mesterskap

## Referanser
Illanun

**Irranun** eller **iranun** kan sikte til:
*Folket illanun/iranun, i Filippinene og Malaysia,
*Språket illanun/iranun, som tales av dette folk.
Lauri Lyly

**Lauri Matias Lyly** (født 20. februar 1953 i Seinäjoki) er en finsk sosialdemokratisk politiker og fagforeningsleder. Han er utdannet elektriker. Fra 2009 til 2016 var han leder i Finlands fackförbunds centralorganisation (FFC), landets største lønnstagerorganisasjon. Etter kommunevalget i 2017 ble Lyly valgt til ordfører i Tammerfors.

## Referanser
Bente Stensrud

**Bente Stensrud** (født 28. juli 1972) er en norsk tidligere judoutøver som representerte Norsk Judo og Jiu-jitsu Klubb.

Hun vant 3 NM-gull og 11 NM-medaljer i perioden 1994–2000.

## Medaljer i norske mesterskap

## Referanser
San Andres (Catanduanes)

**San Andres** (*Bayan ng San Andres*) er en kommune på Filippinene. Kommunen tilhører provinsen Catanduanes. Folkemengden var på  innbyggere i 2015.

Catanduanes og dermed også San Andres ligger utsatt til for tyfoner som suser inn for full styrke inn over Filippinene fra Stillehavet; ettersom dette er det første sted de de da kommer over land, har de særdeles sterk styrke.

## Barangayer
San Andres er inndelt i 38 barangayer.

## Referanser




## Kilder
* 2015 Census of Population and Housing Report Philippine Statistics Authority
Wao

**Wao** (filipino: *Bayan ng Wao*) er en kommune i provinsen Lanao del Sur på øya Mindanao på Filippinene. Ved folketellingen i 2015 hadde den et folketall på 45&nbsp;862 innbyggere.

Wao ligger sørøst i provinsen, ca. 254 kilometer fra Marawi City, ved forten av vulkanen Ragang.

## Barangayer
Wao er inndelt i 26 barangayer per 30. september 2019.

## Referanser
Arvid Aage Skaar

**Arvid Aage Skaar** (født 1950) er en tidligere professor emeritus ved Universitetet i Oslo (UiO) og tidligere partner i Advokatfirmaet Wiersholm og professor ved Handelshøyskolen BI.

Han er født og oppvokst i Hardanger og har bodd mesteparten av sitt liv i Bærum. Han tok juridisk embetseksamen (cand.jur.) ved UiO i 1976 og den juridiske doktorgrad (dr.juris.) i 1992. Han var først ansatt i Distriktenes Utbyggingsfond og senere i Oslo ligningskntor. I 1993 ble han tilknyttet advokatfirmaet Wiersholm hvor han ble partner i 1997. Han fikk møterett ved Høyesterett i 2004. I 2016 ble han professor ved Institutt for offentlig rett ved UiO og gikk av for aldersgrensen i 2020.

Han har publisert en rekke bøker og artikler om norsk og  internasjonal skatterett. 

## Referanser
Frøydis Guldahl

**Frøydis Guldahl** (født 8. juni 1938) er en norsk forfatter, kvinnesaks&shy;kvinne og nyfeminist. Hun vokste opp i Oslo.

## Liv og virke
Guldahl vokste opp i en blokk mellom Ekeberg og Gamlebyen i Oslo. Familien Guldahl flyttet i 1954 til Egnehjemvei i det som nå blir kalt Arctanderbyen i Ekebergskrenten. Hun utdannet seg ved Universitetet i Oslo, og i 1964 fullførte hun, som første norske kvinne, graden candidatus realium med hovedfag i astrofysikk. Etter endte studier reiste hun tre år til Uganda med Fredskorpset, der hun underviste i matematikk og fysikk. Under oppholdet i Uganda giftet hun seg med samfunns&shy;debattant og SV-politiker Dag Seierstad, og de jobbet begge en periode ved Lango College i Lira i Uganda. Sammen har paret tre barn, blant andre journalist og forfatter Åsne Seierstad.

Tilbake i Oslo gjennomførte hun ped.sem. ved Blindern og fikk etter hvert jobb på Friundervisningen som matematikklærer. Familien flyttet fra Oslo til Lillehammer på 1970-tallet, og der har Guldahl jobbet som lektor, administrert Folkeuniversitetet i Lillehammer og oversatt bøker, frem til hun ble pensjonist.

## Forfatterskap

### ''Jentene gjør opprør'' (1973)
I 1973 debuterte Guldahl som barne- og ungdomsbok&shy;forfatter med boka *Jentene gjør opprør*. Målet med boka var å skrive en roman som skulle inspirere unge jenter til å protestere mot kjønns&shy;diskriminering. Guldahl var i denne perioden aktiv i gruppen Nyfeministene, og det var under et av deres møter ideen til boka dukket opp. Det tok ett år å fullføre boken, da Guldahl måtte sjonglere mellom barn, jobb og hus ved siden av skrivingen. Boken innledes med at hovedpersonen Asta går til kamp for å få lov å ha undervisning i sløyd i stedet for håndarbeid; i norske skoler var undervisningen i praktiske fag lenge kjønnsdelt, slik at gutter fikk lære å snekre på sløydsalen, mens jenter fikk lære å sy, hekle og strikke på håndarbeidssalen. 

Etter å ha fått avslag hos Aschehoug, fikk Guldahl boken antatt hos Tiden Norsk Forlag. Boken ble populær og ble raskt oversatt til svensk, dansk, tysk og islandsk. Boken ble opplest på islandsk radio, og i Sverige ble boken dramatisert for fjernsyn i tre episoder. 

### ''Ti trapper hjem'' (1975)
Guldahl ga ut boka *Ti trapper hjem* i 1975. Den handler om femåringen Marius, som er vokst opp på landet med en far som dyrker grønnsaker og snekrer, og en mor som er familiens forsørger som bussjåfør. I bokens innledning får Marius vite at familien må flytte til en blokkleilighet i byen fordi busslinjen på landet skal legges ned, slik at moren mister jobben og dermed inntekten som familien lever av.

### Oversettelser
Etter de to bøkene i 1973 og 1975 har Guldahl ikke skrevet flere barne- og ungdoms&shy;bøker. Hun har imidlertid oversatt flere bøker til norsk, blant annet *Den store jenteboka* av Heidi Wyss og *Astronomi – en veiviser til universet* av John Duncan.

## Bibliografi
* 1973: *Jentene gjør opprør* (barnebok), Tiden Norsk Forlag
* 1975: *Ti trapper hjem* (barnebok), Tiden Norsk Forlag

## Referanser
Ordførere i Agder 2020–2023

**Ordførere i Agder 2020–2023** er en liste over ordførere i Agder fra 2020 til 2023. Fra 2020 ble Vest-Agder og Aust-Agder slått sammen til ett fylke. Fylkesordfører var fra 2020 Arne Thomassen, Høyre og fylkesvaraordfører Bjørn Alfred Ropstad, Kristelig Folkeparti.

Det var 7 kvinner og 18 menn som var ordførere i Agder frem til valget høsten 2023. Det ga en kvinneandel på 28 prosent. Arbeiderpartiet hadde 12 ordførere, Høyre 5, Senterpartiet og Kristelig Folkeparti 4 hver.

## Se også

* Ordførere i Agder 2023–2027

## Kilder
* Janne Birgitte Prestvold og Eva Myklebust: *Her er de nye ordførerne i Agder*. Artikkel i Fædrelandsvennen 26. september 2019 side 4 og 5
Raíssa Rocha Machado

**Raíssa Rocha Machado** (født 1996) er en brasiliansk funksjonshemmet friidrettsutøver, som konkurrerer i klassene T54 og F56. Dette er klasser for sittende utøvere i parafriidrett.

## Bakgrunn
Machado har en medfødt deformasjon av beina, og bruker derfor rullestol. Hun begynte med parafriidrett 13 år gammel, og drev før dette også med turn.

## Idrettskarriere
Machado deltok i Parapanamerikanske leker 2015, og fikk der bronse i spydkast i klassen F55/56, bak Angela Madsen fra USA og Erica Castaño Salazar fra Colombia. Under Para-VM i friidrett 2015 fikk hun sølv i spydkast, bak Martina Willing fra Tyskland. Året etter deltok hun i Paralympiske sommerleker 2016, og kom der på sjetteplass i Friidrett under Paralympiske sommerleker 2016 – Spyd kvinner i klassen F56. 

Hun deltok i Parapanamerikanske leker 2019 i Lima i Peru, og vant der spydkast i klassen F56, foran Santana Campbell fra Jamaica og Yessica De La Luz Jimenez fra Mexico. Hun satte ny mesterskapsrekord i finalen, med 22,64 meter. Hun deltok også i diskos i klassen F57, og kom der på fjerdeplass.

## Referanser


## Eksterne lenker
*  Profil hos IPC
*  Profil hos Parapanamerikanske leker 2019 
*  Profil under Paralympmiske sommerleker 2016
Bacolod-Kalawi (Bacalod Grande)

**Bacolod-Kalawi (Bacalod Grande)** er en kommune i provinsen Lanao del Sur på Mindanao på Filippinene. Den hadde 20&nbsp;841 innbyggere den 1. august 2015.

Den ligger ved bredden av Lake Lanao. Den het tidligere **Bacalod Grande**, frem til 1995.

## Barangayer
Bacolod-Kalawi er inndelt i 26 barangayer per 30. september 2019.

* Ampao
* Bagoaingud
* Balut
* Barua
* Buadiawani
* Bubong
* Daramoyod
* Dilabayan
* Dipatuan
* Gandamato
* Gurain
* Ilian
* Lama
* Liawao
* Lumbaca-Ingud
* Madanding
* Orong
* Pindolonan
* Poblacion I
* Poblacion II
* Raya
* Rorowan
* Sugod
* Tambo
* Tuka I
* Tuka II

## Referanser




## Eksterne lenker
*
Ragnhild Lundh

**Ragnhild Elise Lundh** (født 13. januar 1882 i Kristiania, død 13. april 1957 i Oslo) var en norsk skuespiller og lærer.

Ragnhild Lundh var datter av skipsfører Rudolf Alfred Lundh og teaterpedagog Thora Selma Eugenia Svendby, bedre kjent som *Thora Lundh*. Hun ble 18. juni 1906 gift i Kristiania med overrettssakfører Hans Andreas Høegh-Omdal. Ekteskapet ble oppløst i 1916. Hun ble i 1921 gift med kunstneren, forfatteren og spionen Alfred Hagn.

Ragnhild Lundh var sesongen 1899-1900 elev ved Sekondteatret, der hennes mor underviste. Her utmerket hun seg ved sin tentamen som «karakter-ingenue», en av det tradisjonelle teaters standardroller. På Sekondteatret medvirket hun i oppsetningen av Ludvig Holbergs *Det Lykkelige Skibbrudd*.

Etter sesongen på Sekondteatret kom Ragnhild Lundh til Centralteatret, der hun høsten 1900 fikk sin egentlige scenedebut i lystspillet *Gamle-Erik* av Ole Bang.

## Roller i utvalg
**en pige* i *Det Lykkelige Skibbrudd* av Ludvig Holberg (Sekondteatret, 1900)
**ungpige* i *Gamle-Erik* av Ole Bang (Centralteatret, 1900)
**Grevinden* i *En Skriftefader* av Palle Rosenkrantz (Centralteatret, 1902)

## Referanser


## Kilder
*
Dorothea Regine Arentz

**Dorothea Regine Arentz** (født 1. mai 1824 i Bergen, død 2. november 1914 i Stavanger) var en norsk fotograf og lærer, og blant landets første kvinnelige fotografer. Fra cirka 1860 til 1875, muligens enda lenger, hadde hun fotograf-atelier i Hetlandsgata 22. I perioden 1864–1868 drev hun det sammen med Lina Bahr under navnet *Arentz & Bahr*. 

I 1870 utga hun en serie bilder fra Tidemand og Gudes bondeliv, muligens etter Christian Tønsbergs utgave. Portretter fra rundt 1875 har firmabetegnelsen Dorothea Arentz på baksiden, de tidligere hadde bare blindtrykk eller gummistempel. En tid drev hun en privat skole i Hetlandsgata sammen med Johanne Marie Garmann, som hun også bodde hos. På skolen underviste hun i blomstermaling og tegning og fotograferte også ca. 1860–ca. 1880.

Hun var datter av premierløytnant Jens Bull Arentz  og Maren Otte født Fürst, døpt i Korskirkens menighet i Bergen, ugift. Familien flyttet til Stavanger hvor faren døde i 1836. Etter sin fotograftid drev hun blomsterforretning og levde sine siste år på Frøkenstiftelsen.

## Referanser


 
 

## Eksterne lenker
* 
*
Annick Lipman

**Annick Lipman** (født 13. mars 1989 i Zwolle) er en nederlandsk håndballmålvakt, som spiller for den norske klubben  og det nederlandske kvinnelandslaget. Hun har tidligere spilt for ,  og .

Hun ble tatt ut i 18-mannstroppen til Emmanuel Mayonnade foran Håndball-VM 2019 i Japan, men var ikke blant de 16 utvalgte.

## Referanser


## Eksterne lenker
*
Toksinologi

**Toksinologi** er læren om naturlige giftstoffer (biotoksiner) som produseres av levende organismer, biotoksinenes kjemi, virkemekanismer, kliniske effekter i mennesker og dyr (toksikologi), biologien til organismene som produserer dem, og toksinenes rolle i det naturlige miljøet.

## Biotoksiner
Naturlige toksiner (biotoksiner) produseres av levende organismer, i motsetning til industrielt fremstilte, toksiske kjemikalier (toksikanter).

Biotoksiner inkluderer giftstoffer som brukes passivt som del av forsvarsmekanismene til organismene som produserer dem og gifter som organismene bruker aktivt til angrep.

Naturlige giftstoffer viser en enorm variasjon i struktur og størrelse. Mange er så komplisert oppbygd at det er for vanskelig å fremstille dem ved kjemisk syntese. Referansetoksiner til analyser må derfor ekstraheres i små mengder fra de produserende organismene.

### Organismer som produserer biotoksiner
Biotoksiner blir produsert av mikroorganismer, inkludert bakterier (bakteriotoksiner), alger (algetoksiner/fykotoksiner) og (mugg)sopp (mykotoksiner), så vel som planter (plantetoksiner/fytotoksiner) og dyr (dyretoksiner/zootoksiner).

### Organisasjoner
International Society on Toxinology (IST) er et globalt selskap av forskere som jobber med forskjellige disipliner innen toksinologi. IST ble grunnlagt i 1962. Selskapet organiserer en internasjonal konferanser hvert tredje år, og regionale møter i mellomliggende år. IST arbeider med å standardisere navngivning for naturlige gifter og arbeider internasjonalt med å heve kompetansen innen klinisk toksinologi (forgiftning med naturlige gifter).. Toxicon er det offisielle tidsskriftet for IST. Et annet relevant tidsskrift er *Toxins* som har fokus på toksiner og toksinologi.

## Referanser


## Eksterne lenker
* Mattilsynet-biologiske gifter
* Toxinology.no
Bo van Wetering

**Bo van Wetering** (født 5. oktober 1999 i Heerhugowaard) er en nederlandsk håndballspiller som spiller for den tyske klubben .

## Referanser


## Eksterne lenker
*
Malabang (Lanao del Sur)

**Malabang** (*Bayan ng Malabang*) er en kommune på Filippinene. Kommunen ligger på øya Mindanao og tilhører provinsen Lanao del Sur. Folkemengden var ved folketellingen i 2015 på  innbyggere.

Malagang ligger ved Illanabukten som er en indre del av Morobukten, og var et av de steder hvorfra iranunene, en gruppe av de såkalte moroer, dro ut på sine sjøvertokter.
   
## Barangayer
Malabang er inndelt i 37 barangayer.

## Referanser




## Kilder
* 2015 Census of Population and Housing Report Philippine Statistics Authority
Gunn Elisabeth Vist

**Gunn Elisabeth Vist** (født 1965) er en norsk forsker.

Vist er ansatt som seniorforsker ved Folkehelseinstituttet. Hun er en av Norges mest siterte forskere.

## Referanser


## Eksterne lenker
*
Postmoderne litteratur

**Postmoderne litteratur** er en tidsepoke innen litteraturhistorien, som blomstret opp i USA rundt 1960-tallet med forfattere som Kurt Vonnegut, Thomas Pynchon og John Barth. Denne typen litteratur er ofte preget av fragmentering, metafiksjon, upålitelige fortellere og den tematiserer ofte både historiske og politiske spørsmål. Noen postmoderne romaner kan ikke sies å ha et narrativt klimaks, som for eksempel kan sees i Vonneguts *Slagtehus 5* eller Thomas Pynchons *Katalognr 49*. Postmodernister utfordrer ofte myndigheter, som har blitt sett på som en refleksjon av fremveksten av postmoderne litteratur på 1960-tallet, da mange samfunnskritiske stemmer dukket opp.[1] En del av denne kritiske posisjonen sees blant annet ved at postmoderne romaner også er kritisk til seg selv, som ofte signaliseres gjennom ironi og metafiksjon.

Forløperne for postmoderne litteratur inkluderer Laurence Sterns *Tristam Shandy* (1760-1767) eller Jack Kerouac's *On the Road*. Det skrives fortsatt arbeider som trekker sterkt på postmodernismen som Dave Eggers' *A Heartbreaking Work of Staggering Genius* (2000) og David Foster Wallaces *Infinite Jest* (1996). Disse verkene prøver imidlertid også å videreutvikle den postmoderne formen. Denne videre utviklingen har ført til at denne nyere gruppen av forfattere har blitt kalt postirokere.

Noen ganger brukes begrepet "postmodernisme" for å diskutere mange forskjellige ting som spenner fra arkitektur, til historieteori, til filosofi og film. Det har gjort begrepet veldig omstridt og brukt på mange forskjellige måter, noe som har fått flere til å påpeke at det kan være nyttig å dele begrepet postmodernisme i tre kategorier: (1) postmodernitet, forstått som en historisk periode fra fra midten av 1960-tallet til i dag, (2) teoretisk postmodernisme, som omfatter teoriene utviklet av tenkere som Roland Barthes, Jacques Derrida og Michel Foucault og andre. og til slutt (3) den kulturelle postmodernismen, som inkluderer filmer, litteratur, visuell kunst osv. som viser postmoderne trekk. I denne forstand er postmoderne litteratur en del av kulturell postmodernisme.

I skjønnlitteraturen hadde postmodernismen en glanstid på 1980-tallet, med forfattere som Paul Auster og Umberto Eco. Jorge Luis Borges skrev fortellinger med klart postmodernistisk preg allerede på 1940-tallet. Vladimir Nabokov, William Burroughs og Samuel Beckett nevnes også ofte som tidlige eksempler. Salman Rushdie, John Fowles, David Foster Wallace , Thomas Pynchon og Julian Barnes er forfattere fra vår tid som assosieres med begrepet.
Inger Njølstad

**Inger Njølstad** (født 1954) er en norsk forsker, lege og professor.

Hun fullførte sin utdannelse om dr. med. i 2002 ved Universitetet i Tromsø (UiT).

Njølstad har siden 2002 vært ansatt ved UiT som professor i epidemiologi og medisinsk statistikk. Her forsker hun blant annet på folkehelse og sosiale ulikheter i befolkningen.

### Priser og utmerkelser
I 2016 ble hun tildelt Olav Thon Stiftelsens Nasjonale pris for fremragende undervisning, for å ha «utviklet og implementert en ny studieplan for utdanning av leger».

## Referanser


## Eksterne lenker
*
Randi Wærdahl

**Randi Bjørshol Wærdahl** (født 24. desember 1971) er en norsk historiker som spesialiserer seg på eldre norsk/norrøn historie. 

Hun studerte ved NTNU, hvor hun oppnådde både cand.philol (1997) og dr. art.-grad (2006). Doktorgradsavhandlingen het: *Norges konges rike og hans skattland. Kongemakt og statsutvikling i den norrøne verden i middelalderen*. Avhandlingen lå senere til grunn for en engelskspråklig bok utgitt på Brill forlag (2011): *The Incorporation and Integration of the King's Tributary Lands into the Norwegian Realm c. 1195-1397*. 

Wærdahl er ansatt som professor i eldre historie ved Institutt for historiske studier (NTNU). Innenfor denne rammen fordeles hennes forskning i hovedsak på to områder: Forholdet mellom Norge og resten av den norrøne verden fra ca. 800-1300 og adelskvinners tilgang på og bruk av makt i senmiddelalderens Norge. Innenfor det senere er fru Inger til Austrått det fremste studieobjektet.

## Eksterne lenker
* Presentasjon på NTNUs nettsider
IPhone 11

**iPhone 11**, **iPhone 11 Pro** og **iPhone 11 Pro Max** er smarttelefoner utviklet av Apple og lansert av Tim Cook 10. september 2019 under en presentasjon i Apple Park. Telefonene kom i salg 20. september 2019.

Telefonene er utstyrt med Apples 64-biters ARM-baserte system on a chip A13 Bionic, med seks kjerner.

iPhone 11 måler 150,9 × 75,7 × 8,3 mm og er tilgjengelig i seks farver: lilla, gul, grønn, sort, hvit og Product Red, mens modellene Pro og Pro Max er tilgjengelig i gull, sølv, mørkegrå og mørkegrønn og måler henholdsvis 144 × 71,4 × 8,1 mm og 158 × 77,8 × 8,1 mm.

## Bilder

IPhone 11.jpeg|iPhone 11
IPhone 11 Product RED.jpg|iPhone 11 Product Red
Tapiokamera.jpg|Kameraene på iPhone 11 Pro


## Referanser
Kari B. Svendsen

**Kari B. Svendsen** (født 1928) er en norsk barnebokforfatter. Hun debuterte som forfatter med boka *Eventyr for de minste* i 1965, utgitt på Tiden Norsk Forlag. Boken er illustrert av tegneren Ulf Aas. Ved siden av forfatterskapet har Svendsen jobbet i reiselivsbransjen i mange år, blant annet som PR-sjef for Bennett reisebyrå.

I 2005 var Svendsen å se i musikkvideoen til låta *The Outside* av den norske rockegruppa Span, og hun er også omslagspiken på albumet *vs. Time* som låta er hentet fra.

## Bibliografi
* 1965 – *Eventyr for de minste*
* 1977 – *Golda- en ekte lofotkatt*
* 1981 – *Hulder-Jonas på Lofotfiske* 
* 1985 – *Hulder-Jonas drar til Finnmark*
* 1985 – *Tales of the norsemen. Folk tales collected by Asbjørnsen and Moe. Selected and retold by Kari B. Svendsen.*
* 1989 – *Burhøna som rømte*
 
## Referanser
Chen Li-chin

**Chen Li-chin** (født 8. august 1976) er en taiwansk badmintonspiller.

Hun representerte Kinesisk Taipei under Sommer-OL 2000 i Sydney, der hun ble utslått i første runde i dobbel. 

## Referanser


## Eksterne lenker
*
Viktorija Jevtusjenko

**Viktorija Viktorivna Jevtusjenko** (ukrainsk: Вікторія Вікторівна Євтушенко, født 23. april 1965) er en ukrainsk badmintonspiller.

Hun representerte Ukraina under Sommer-OL 2000 i Sydney, der hun ble utslått i første runde i dobbel.

## Referanser


## Eksterne lenker
*
IPhone 8

**iPhone 8** og **iPhone 8 Plus** er smarttelefoner utviklet og markedsført av Apple Inc. De utgjør den ellevte generasjonen iPhone-telefoner og ble lansert 12. september 2017, samtidig med den mer avanserte iPhone X, i Steve Jobs Theater i Apple Park. Telefonene ble tilgjengelige for kjøp 22. september 2017, som etterfølgere til iPhone 7 og iPhone 7 Plus.

iPhone 8-modellene introduserte en bakside av glass, men ellers var designet likt tidligere modeller. Nytt var blant annet mulighet for induktiv lading, raskere prosessor og forbedret kamera og skjerm. iPhone 8 og iPhone 8 Plus har det meste av den indre maskinvaren felles med iPhone X.

Telefonene fikk blandet mottagelse. Kritikere roste at induktiv lading var lagt til og den nye Apple A11-prosessoren, men kritiserte det aldrende designet på telefonene.

## Bilder

IPhone 8 silver and iPhone 8 Plus gold.jpg|iPhone 8 (sølv, til venstre) og iPhone 8 Plus (gull, til høyre)
IPhone 8 silver with white rear.jpg


## Referanser


## Eksterne lenker
* Offisiell nettsted
Santana Campbell

**Santana Shawana Campbell** (født 29. november 1990) er en jamaikansk funksjonshemmet friidrettsutøver, som konkurrerer i klassen F55. Dette er en klasse for sittende utøvere i parafriidrett. 

## Idrettskarriere
Campbell deltok i Para-VM i friidrett 2017, og kom der på sjetteplass i spydkast (F56) og kulestøt (F55). Hun satte der ny områderekord for Amerika med 18,15 meter i spydkast.

Hun deltok i Parapanamerikanske leker 2019 i Lima i Peru, og fikk der sølv i spydkast i klassen F55/56, bak Raíssa Rocha Machado fra Brasil. Hun satte ny mesterskapsrekord for klassen F55 i finalen, med 18,00 meter. Hun deltok også i kulestøt i klassen F53/54/55, og kom der på sjetteplass.

## Referanser


## Eksterne lenker
*  Profil hos IPC
*  Profil hos Parapanamerikanske leker 2019
Ibrahim Mirza

**Ibrahim Mirza** (født 1440, død 1459) var hersker i Khorasan-provinsen i Timuridriket i perioden fra 1457 til 1459. Ibrahim var sønn av Ala al-Dawla Mirza som var sønnesønns sønn av dynastiets grunnlegger Timur Lenk.

## Bakgrunn: Mongolriket og Timuridriket
I 1206 fullførte den mongolske erobreren Djengis Khan samlingen av det enorme Mongolriket og ble utropt til «khagan», («herskernes hersker»). Djengis døde i 1227, og det oppsto maktkamper mellom hans fire sønner og de mange barnebarna hans. Det viste seg også vanskelig å holde det store riket som strakte seg fra Stillehavet til Middelhavet og Østersjøen samlet. Mongolene var erobrere og et krigførende folk, men «det lar seg nok gjøre å erobre et rike fra hesteryggen, men det kan ikke styres fra salen.» Etter Djengis’ død ble Mongolriket delt i flere riker og imperiet smuldret opp på 1300-tallet.

I 1369 fullførte den tyrkisk-mongolske erobreren Timur Lenk en ny samling av det sentralasiatiske riket og grunnla timuriddynastiet. Ved Timurs død i 1405 ble riket igjen svekket av arvefølgestrid, men ble til en viss grad holdt sammen under Timurs sønn Shah Rukh. Etter at Shah Rukh døde i 1447 brøt det igjen ut strid mellom flere av Timurs etterkommere, og riket ble delt i flere provinser. Abul-Qasim Babur Mirza, en sønnesønn av Shah Rukh, klarte å skaffe seg kontroll over Khorasan-provinsen med den viktige byen Herat, og han beholdt kontrollen her til sin død i 1457.

## Regjeringstiden
Abul-Qasim ble etterfulgt av sin sønn Mirza Shah Mahmud som timuridenes hersker i Khorasan, men Mahmud var bare elleve år gammel og hadde liten makt. Ibrahim Mirza hadde derfor ingen problemer med å avsette Mahmud og overta makten i Khorasan bare seks uker etter Abul-Qasims død.

I juli 1457 gikk Abu Sa'id Mirza, timuridenes hersker i Transoxiana til angrep for å prøve å samle hele Timuridriket igjen. Han okkuperte Balkh-provinsen, men klarte ikke å beseire Ibrahim i Herat. Da Abu Sa'ids framrykking ble stanset gikk imidlertid Jahan Shah i naboriket Kara Koyunlu til angrep på Khorasan. Han okkuperte byen Gorgan (Asterabad) og beseiret Ibrahim i et slag utenfor byen. Ibrahim fikk militær hjelp fra sin far Ala al-Dawla, men det endte med at Kara Koyunlu-styrkene slo dem og de måtte flykte. Jahan Shah inntok Herat 28. juni 1458, men han måtte ganske snart trekke seg tilbake og overlate byen til Abu Sa'id.

Ibrahim og Ala al-Dawla allierte seg med guvernøren i Merv, Sultan Sanjar Mirza (en sønnesønn av Timur Lenks sønn Umar Shaik Mirza I) mot Abu Sa'id. De møtte Abu Sa'id i et slag ved Sarakhs i mars 1459 der Abu Sa'id vant. Sultan Sanjar Mirza ble henrettet, mens mens Ibrahim og Ala al-Dawla måtte flykte. Ibrahim døde noen måneder senere, mens faren døde året etter.

## Referanser


## Kilder
* 
* 
* 

## Litteratur
*
Kelly Vollebregt

**Johanna «Kelly» Vollebregt** (født 1. januar 1995 i Delft) er en nederlandsk håndballspiller som spiller for den tyske klubben .

## Referanser


## Eksterne lenker
*
Inger Lise Lund Stulien

**Inger Lise Lund Stulien** (født 30. november 1968) er ordfører i Åseral fra 2020. Hun representerer Arbeiderpartiet og går inn i sin første periode som ordfører. Tidligere har hun vært medlem av kommuestyret i perioden fra 2007 til 2011, men var deretter ikke politisk aktiv før hun i 2019 igjen engasjerte seg. Inger Lise Lund Stulien er utdannet ingeniør og jobbet før hun ble ordfører hos Eikås Hytter og Hus i Eiken. 

## Kilder
*Signe Marie Rølland: *-Jeg hadde ikke drømt om dette*. Artikkel i Lindesnes Avis 14. september 2019 side 10
Yim Kyung-jin

**Yim Kyung-jin** (født 23. april 1978) er en sørkoreansk badmintonspiller.

Hun representerte Sør-Korea under Sommer-OL 2000 i Sydney, der hun ble utslått i andre runde i dobbel. 

## Referanser


## Eksterne lenker
*
Sarah Hardaker

**Sarah Hardaker** (født 1. desember 1975) er en britisk tidligere badmintonspiller og fysioterapeut.

## Idrettskarriere
Hardaker tok bronse i mixed double i junior-EM i Sofia i 1993, sammen med Lee Boosey. 

Hun representerte Storbritannia under Sommer-OL 2000 i Sydney, der hun deltok i kvinnenes double sammen med Joanne Davies. De vant sin første kamp, men ble utslått i andre runde. Hun deltok også i verdensmesterskapene i badminton i 1997, 1999 og 2001.

## Fysioterapeut
Etter å ha avsluttet sin aktive idrettskarriere har Hardaker tatt utdannelse innen idrettsvitenskap og arbeidet som fysioterapeut.

## Referanser


## Eksterne lenker
*
Janet Bostwick

**Janet Bostwick** (født 30. oktober 1939) er en bahamansk politiker og jurist.

Hun var boligminister fra 1992 til 1994 og Bahamas' justisminister fra 1994 til 1995. Fra 1995 til 2001 var hun attorney general (regjeringsadvokat).

## Referanser
Allyson Maynard Gibson

**Allyson Maynard Gibson** (født 11. januar 1957) er en bahamansk politiker og kvinnesaksforkjemper.

Hun var Bahamas' justisminister (også kalt attorney general) fra 2012 til 2017.

## Referanser
Yara ten Holte

**Yara ten Holte** (født 23. november 1999 i Amsterdam) er en nederlandsk håndballmålvakt som spiller for den tyske klubben .

## Referanser


## Eksterne lenker
*
Anne Lene Andersen

**Anne Lene Andersen** (født 1982) er en norsk tidligere judoutøver som representerte Sandefjord Judoklubb.

Hun vant tre NM-gull og 13 NM-medaljer i perioden 2000–2014.

## Medaljer i norske mesterskap

## Referanser
Birgitte Ursin

**Birgitte Ursin** (født 1975) er en norsk judoutøver som representerer Bergkameratene.

Hun vant to NM-gull og 21 NM-medaljer i perioden 1992–2021. Hun vant kongepokalen i 1995.

Hun er samboer med judoutøveren Geir Bjerknes.

## Medaljer i norske mesterskap

## Referanser
Thora Lundh

**Thora Selma Eugenia Lundh** (født Svendby 16. februar 1860 i Christiania, død 2. april 1914 i Oslo) var en norsk forfatter og teaterpedagog. I sitt virke søkte hun å inspirere til riktig stemmebruk og korrekt uttale av språket.

## Familie
Thora Lundh var datter av kjøpmann Olaf Adamsen Svendby og Else Marie Schei. Hun ble på sin tyveårsdag 16. februar 1880 gift med skipsfører Rudolf Alfred Lundh (1851-1892). Hun ble 21. desember 1905 gift med landbruksskolebestyrer Johan Leuthäuser Hirsch (1843-1923). Hun var mor til skuespiller og lærer Ragnhild Lundh.

## Liv og virke
Thora Lundh virket i 1880- og -90-årene som forfatter. Fra 1885 utga hun i løpet av åtte år seks prosabøker og et skuespill. Hennes forfatterskap vekket beskjeden oppmerksomhet i samtiden. Hennes drama *En Knude* ble  i 1890 oppført på Christiania Tivoli, hvor forfatteren selv fikk sin debut som sceneinstruktør.

Thora Lundh var i åtte år språklærer ved den katolske skolen i Kristiania. Deretter tok hun initiativet til opprettelsen av en dramatisk forening, og drev teaterskole i Kristiania, med undervisning i stemmebruk, diksjon og rolleinnstudering. Først ga hun privatundervisning, og en periode fra 1899 ledet hun undervisningen ved Sekondteatret hos teaterlederen Ludovica Levy. Fra 1898 var hun dessuten lærer ved Musikkonservatoriet i Kristiania, hvor hun fra starten av underviste i «Organudvikling, Renlæasning og Deklamation». Der virket hun i 15 år.

Blant Lundhs elever var August Oddvar, Johan Hauge, Sæbjørn Buttedahl og Sophus Dahl. Hun begrenset seg heller ikke til å undervise vordende skuespillere. Også advokater, prester, stortingsmenn og lærere fra hele landet søkte til henne for å lære «talens bruk og stemmens anvendelse».

Thora Lundh gjennomførte i 1902 en studiereise til Berlin. Senere samme år underviste hun ved *Statens Læsekursus* i Elverum.

## Bibliografi
* 1885: *I Vaarsol og ved Lampeskin – hjemlige skisser*
* 1886: *Mellem Oslo og Frogner – Nutidsbillede*
* 1889: *Løvfald – Skildringer fra Livet*
* 1890: *En Knude* – Skuespill i 1 Akt
* 1891: *Rebekka – original Fortælling*
* 1891: *Gudrun – Skisse*
* 1893: *Fortællinger*

## Referanser


## Kilder
*
*